Huippumalli haussa -kilpailija murhattiin raa’asti - Viihde - Ilta-Sanomat
Huippumalli haussa -kilpailija murhattiin raa’asti
Julkaistu: 25.2.2015 19:04
Tällä hetkellä Nelosella esitettävässä Huippumalli haussa -ohjelmassa kilpaileva kaunotar kuoli kolmoismurhassa.
Nelosella parhaillaan pyörivän Huippumalli haussa -ohjelman kilpailija Mirjana Puharhttp://www.iltasanomat.fi/haku/?search-term=Mirjana%20Puhar on murhattu tiistaina tämän poikaystävän kotona Charlottessa, Pohjois-Carolinassa. Veriteossa kuoli Puharin lisäksi kaksi muuta henkilöä, kertoo TMZ-sivusto. Puharin lähipiiristä vahvistetaan TMZ:lle, että Puhar on kuollut veriteon seurauksena ja että tämä on yksi kolmesta uhrista, joka löytyi Puharin poikaystävälle kuuluneesta asunnosta. Lähde kertoo, että pariskunnan ystävä meni talolle kuultuaan ammuskelun ääniä. TMZ:n mukaan pariskunnan ystävä meni taloon ja näki kaksi ruumista, jonka jälkeen soitti poliisille. Paikalle sattunut ystävä ei nähnyt kolmatta ruumista, mutta näki että ympäri asuntoa oli levitelty rahaa. 19-vuotias Mirjana kilpaili Huippumalli haussa -ohjelman 21:llä kaudella, joka esitettiin Yhdysvalloissa vuonna 2014. Suomessa ohjelmaa esittää Nelonen. Mallikaunotar ei pudonnut viime maanantaina nähdyssä jaksossa, siispä tämä nähdään Suomen televisiossa tulevanakin maanantaina.Viranomaiset epäilevät, että murhat tehtiin huumausaineiden takia ja että kaikki uhrit tunsivat murhaajan. Mirjanan ystävän mukaan tämä oli seurustellut poikaystävänsä kanssa vasta muutamia kuukausia. Mirjana tuli tutuksi tuoreimmasta Huippumalli haussa -ohjelmasta, jossa myös Chantelle Brown-Young kilpaili.
Juttua muokattu 25.2. klo. 21:35